Flash Gordon av Queen

***Flash Gordon*** er det niande studioalbumet og det første filmmusikkalbumet til det britiske rockebandet Queen, og er eitt av to filmmusikkalbum dei produserte, i la gmed *[[filmen Highlander#Musikk|Highlander]]*. Musikken vart nytta i science fiction-filmen *[[filmen Flash Gordon|Flash Gordon]]*, og det er berre tekst på to songar. «Flash's Theme» var den einaste singelen frå albumet, kalla «Flash». Albumet nådde 10. plassen på den britiske albumlista og 23. plassen i USA. 

## Bakgrunn
Det finst to versjonar av opningssporet. Albumversjonen («Flash's Theme») er nytta i starten av filmen med delar av dialogen frå den første scenen. Singelversjonen («Flash») nyttar delar av dialogen frå forskjellige delar av filmen, mellom anna Brian Blessed (som spelar rolla som Prince Vultan) som ropar «Gordon's Alive!». Denne versjonen var òg på *[[Greatest Hits av Queen|Greatest Hits]]* i 1981. Singelen nådde toppen av singellista i Austerrike. Songen er kjend for den pumpande, repeterande basslinja og den særs humoren. 

Alle utanom to spor på albumet («Flash's Theme» og «The Hero») er instrumentale, men dei fleste har dialog henta frå filmen. Det vert nytta mykje synthesiserar på albumet, noko Queen først hadde byrja å bruke på det førre albumet deira, *[[The Game av Queen|The Game]]*, men då i mykje mindre grad. 

Side A av albumet, utanom opningssporet og Freddie Mercury sin «Football Fight» (som var B-sida til singelen «Flash»), består hovudsakleg av synthesiser, vokal, gitar og tromme, skriven og framført av Mercury, Roger Taylor og John Deacon. Side B, som startar med liknande komposisjonar av Deacon og Taylor, er hovudsakleg basert på meir rockebaserte tema, hovudsakleg «Flash's Theme» og «Battle Theme», skriven og arrangert av Brian May. Det siste sporet, «The Hero», er ein eigen song, men repeterer begge motiva. Forskjellige versjonar av songen vart nytta over rulleteksten til filmen. 

Det meste av musikken på albumet vart framført av Queen, og berre to korte fragment av orkestermusikken til Howard Blake (i «The Kiss» og «The Hero») er med på albumet.

All musikk vart spelt inn frå oktober til november 1980, utanom to spor («Football Fight» and «The Kiss») som vart spelte inn i februar-mars 1980 under innspelinga av *[[The Game av Queen|The Game]]*.

## I popkulturen
«Flash's Theme», «Football Fight», «Battle Theme» og «The Hero» vert alle nytta i komedien *[[filmen Ted |Ted]]* frå 2012, som nyttar *Flash Gordon* som eit subplot. 

## Innhald

## Medverkande
*Freddie Mercury - solo- og korvokal, synthesiser, piano, klaverinstrument
*Brian May - lead gitar, korvokal, synthesiser, piano på «Flash's Theme» og «The Hero», solovokal på «Flash's Theme», gitarorkestrering på «The Wedding March»
*Roger Taylor - trommer, pauke, korvokal, synthesiser
*John Deacon - bassgitar, rytmegitar, synthesiser

;Andre
*Orkesterarrangement av Howard Blake

## Lister og salstrofé

### Lister

### Salstrofé

## Kjelder

**Denne artikkelen bygger på «[[:en:Flash Gordon (album)|Flash Gordon (album)]]» frå ,  den 5. juli 2016.* 
*** oppgav desse kjeldene:*


## Bakgrunnsstoff
*Den offisielle nettsida til Queen: Diskografi: Flash Gordon: includes lyrics of «Flash's Theme» (all versions) and «The Hero».
* Offisiell video (YouTube)